### Beslutningstema

Der skal træffes beslutning om anbefaling af godkendelse af byggeregnskaber for støttet- og ustøttet arbejde i forbindelse med facaderenovering, ændring af radiatorernes placering, og udskiftning af vinduer og døre i Tønder Andelsboligforening afd. 11 (Nørrevænget 1-21, [adresse] 6-8, Tønder).

Der skal samtidig tages stilling til forvaltningens forslag om ændring af den Politiske Beslutningskompetenceplan for tilsynet med det støttede boligbyggeri, så kompetencen i sager om anbefaling af godkendelse af anskaffelsessum vedrørende Landsbyggefondens renoveringsstøtte fremover delegeres til forvaltningen.

### Historik

Kommunalbestyrelsen anbefalede den 27. juni 2019 (Skema A) godkendt med en anskaffelsessum 18,671 mio. kr. til gennemførelse af en facaderenovering. Facaderne i boligerne var skredet ud i bunden, hvilket har medført revner i sokler og indvendige vægge. I forbindelse med renoveringen flyttes radiatorernes placering til under vinduerne i facaden, og vinduer og døre udskiftes. Samtidig gav Kommunalbestyrelsen tilladelse til optagelse af realkreditlån for støttet og ustøttet arbejde, tilsagn om kommunegaranti for lånene, tilsagn om medvirken til kapitaltilførsel, fritagelse til afdelingen for årlig indbetaling til dispositionsfonden for udamortiserede lån, og godkendte den afledte lejeforhøjelse.

Kommunalbestyrelsen anbefalede den 25. juni 2020, efter afholdt licitation, (Skema B) godkendt med en anskaffelsessum 19,049 mio. kr. Som følge af den højere anskaffelsessum gav k

Kommunalbestyrelsen samtidig tilladelse til optagelse af realkreditlån for støttet arbejde, kommunegaranti for støttet lån med 50 % regaranti fra Landsbyggefonden og kommunegaranti for ustøttet lån.

### Sagsfremstilling

Som administrator for Tønder Andelsboligforening fremsender Salus Boligadministration, senest ved brev af 9. marts 2023, byggeregnskaber (skema C) for opretnings- og forbedringsarbejder.

Den samlede anskaffelsessum i henhold til Skema A, Skema B og Skema C samt finansiering fremgår af nedennævnte oversigt.

![](data:image/png;base64...)

Byggeregnskaberne i henhold til skema C udviser en samlet mindre udgift på 1,098 mio. kr. i forhold til skema B, idet udgifter til genhusning og rådgivning er blevet mindre.

Byggeregnskaberne indeholder afsatte beløb i henhold til redegørelse af 18. juni 2021 fra Landsbyggefonden.

Michala Johansen har 16. november 2022 revideret byggeregnskab (Skema C) vedr. støttede arbejder. Revisor har 16. november 2022 revideret byggeregnskab (Skema C) vedr. ustøttede arbejder.

Forvaltningen anbefaler, at byggeregnskaberne støttet og ustøttet (Skema C) godkendes. Anbefalingen fremsendes til Landsbyggefonden.

Uddelegering af kompetencen til forvaltningen fremadrettet

I henhold til vejledning om støtte fra Landsbyggefonden til opretning, udbedring, vedligeholdelse, forbedring, ombygning, sammenlægning af lejligheder og fælles arealer i alment byggeri samt om tilskud til infrastrukturændringer i udsatte boligområder, skal Kommunalbestyrelsen på vegne af Landsbyggefonden træffe beslutning om, hvorvidt anskaffelsessummen i skema A, skema B og skema C anbefales godkendt.

Beslutningskompetencen er ikke i den gældende kompetenceplan uddelegeret, idet det alene er i tilfælde af godkendelse af skema B og C ved nyt støttet byggeri, hvor der ikke er ændringer i forhold til skema A, at kompetencen er delegeret til forvaltningen.

Det foreslås derfor, at Kommunalbestyrelsens kompetence til at meddele anbefaling i renoveringssager uddelegeres til forvaltningen i de tilfælde, hvor anskaffelsessummen ikke ændres eller ændres i nedadgående retning fra skema A til Skema B, og fra skema B til Skema C.

### Økonomi

[adresse] andel af kapitaltilførsel 100.000 kr. er indbetalt til Landsbyggefonden.

Der er ingen kommunale garantier for lån i afd. 11.

### Lovgrundlag

Lov am almene boliger og Landsbyggefondens vejledning om støtte fra Landsbyggefonden til opretning, udbedring vedligeholdelse m.v.

### Fagchef for Politik og Strategi indstiller,

at byggeregnskaber (Skema C) for opretnings- og forbedringsarbejder godkendes,

at kompetencen til fremadrettet at anbefale skema B og C til Landsbyggefonden i renoveringssager, hvor der ikke er sket ændringer ift. skema A eller alene ændringer i nedadgående retning, uddelegeres til forvaltningen, godkendes og

at indstillingen videresendes til Kommunalbestyrelsen.

Beslutning fra Økonomiudvalget, 22. marts 2023, pkt. 11:

Indstillingen anbefales.

### Beslutning

Indstillingen godkendt.